Berlingske Tidende, 1786-12-15
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande udi Aaret 1786. (See Nr. 100.) Hvorvidt og i hvilken Orden er den umiddelbare udenrigske Handel for Staten at tilraade eller ikke, For den Afhandling, som grundigst og tydeligst foredrager dette, giver Selskabet endnu sin anden Guld=Medalje eller 500 Rdlr. For den næst beste sin første Sølv Medalje eller 20 Rdlr. Afhandlingerne maatte være indsendt til den 1ste October 1786. 63. For den beste Afhandling, ikke allerede bekjendtgjort ved Trykken, om en selv udvalgt dansk, norsk eller holsteensk Handels Havns inden og udenrigske Handel, med rimelig Beregning over Gevinsteen eller Tabet deraf for Stæderne selv og det almindelige, m. v. For den beste Selskabets anden Guld=Medalje eller 50 Rdlr. For den næst beste Selskabets første Sølv=Medalje eller 20 Rdlr. For den næst derefter Selskabets anden Sølv=Medalje eller 10 Rdlr. Selskabet ønsker, at de Afhandlinger, som indsendes i denne Materie, og hvortil tilforn er indbuden, ikke maatte blive blotte Extrakter af Toldbøger, eller allene derpaa grunde sig, men tillige være efterretlige i Henseende til Handelens virkelige Drift der paa Stedet, saaledes som den i sin hele Omfang drives. Afhandlingerne maatte, som forhen forlangte, indsendes inden October Maaneds Udgang næstkommende. Nøiagtighed og Tilforladelighed i de meddeelte Efterretninger maae nødvendigen rekommendere Afhandlingen, da samme paasees ved Premiens Tildømmelse. 64. Da Dannemarks Fordeel eller Tab i Handelen med Fremmede saa meget beroer paa den af: eller tiltagende Udførsel af de Producter, som Landet frembringer og forædler, eller bør kunne frembringe, forædle og afsætte, og Hornqvæget er blant Dannemark, især Jyllands, naturligste og vigtigste Produkter, saa spørges, skjønt Selskabet allerede har belønnet en Afhandling om denne Materie, fremdeles: Er Qvægavlen og Fæedriften samt konomien og Handelen med sammes Vare paa nærværende Tid Dannemark saa fordeelagtig for Landet i Almindelighed og for vedkommende Landmænd i Særdeleshed, som begge enten forhen har været eller i det mindste kunde blive, men i Fald den ikke er det, hvilke bliver da de sikkerste og almindelig nyttigste Midler til at bringe den til den mueligste Fuldkommenhed, saavel for Statens Handel i det Hele, som for de Borgeres og Jndvaaneres Tarv, som haver hidtil dermed især beskæftiget, eller endnu med Nytte for Landet og dem selv kunde beskæftige sig. For den beste Besvaring af dette Spørsmaal udsætter Selskabet sin anden Guld=Medalje eller 50 Rdlr., og for den næst derefter sin første Sølv-Medalje eller 20 Rdlr. Afhandlingen ønskes, saavidt mueligt, oplyst med Beregninger og historiske Tildragelser i Landhuusholdingen og Handelen baade hos os selv og i de Lande, som i Henseende til Beliggenhed, lige Produkter og Lejlighed til Handel meest ligner Dannemark. Premien æskes inden 1ste November 1786. 65. Hvorvidt fortjener Bever Avlen, ved et eller andet ekonomisk Anlæg, eller muelig Anledning for dette Dyr til Føde, at befordres, Kan dette beqvemmeligen skee og ved hvilke Midler, Hvilke ere de tjenligste Egne og Steder, som Norge dertil haver i Østerdalen og uden fore, Hvorvidt er Beveren med dens Vare allerede af nogen Betydenhed for Norge og Staten i Almindelighed eller ikke, For den beste Besvaring af dette Spørsmaal, som man især ønsker grundet paa Erfaring, giver Selskabet endnu sin tredie Guld=Medalje eller 25 Rdlr. og en større Belønning, om Efterretninger især lover nogen merkelig Nytte. Afhandlingen maatte indsendes inden October Maaneds Udgang 1786. Skulde den have en eller anden merkelig Efterretning om Beverens egen særdeles Skonomie, ikke tilforn bekjendt, eller være oplyst med en Tegning fra dens bekiendte konstige Bygningsmaade, tagen fra et andet Sted i Norge, om hvis Rigtighed intet bliver at tvivle, vil saadant ved Bedømmelsen tillige blive taget i Overveielse. 66. Da det er bekjendt, at man ikke gjør sig i Grønland nogen Umage for at frede Æderfuglen der paa den i Jsland, især paa Udøer, paa adskillige Steder brugelige Maade, nemlig: ved ikke at tage eller skyde efter dem, eller i dens Nærværelse, men hellere, naar Lejlighed dertil gives, at befordre dens Rolighed ved at holde Hunde og Qvæg fra de Steder, hvor den opholder sig; det derimod erfares, at denne for Handelen især merkelige Fugl paa adskillige Maader foruroliges i Grønland, hvorved dens begjerlige Duun desmindre nyttes: saa spørger Selskabet. Paa hvad Maade skulde Æderfuglens Fredning, efter de nærværende politiske Omstændigheder i Grønland, paa sine Steder, om ikke overalt, kunde fredes til Fordeel for den danske Handel, enten ved Premie for Handlingen, eller paa nogen anden Maade; eller bliver det maaskee til videre ganske umueligt, for Mangel af Eiendom Ret i Almindelighed, endnu i nogen Henseende at tænke herpaa, For det beste Svar paa dette Spørsmaal, som maatte være grundet paa Erfarenhed fra Landet af, giver Selskabet sin første SølvMedalje. Svaret indsendes inden Udgangen af Aaret 1788. 67. Hvilke Vare burde Dannemark især tænke paa at dyrke, tillave, vedligeholde og forarbeide i vedbørlig Mængde for de vestindiske Koloniers Skyld, og i hvad Forhold, efter Handelens Beskaffenhed til og fra disse Eilande, For den beste Afhandling om denne Materie, Selskabets anden Guld=Medalje eller 500 Rdlr. Afhandlingerne kan endnu indleveres inden October Maaneds Udgang dette Aar. 68. Hvad er Aarsagen hvorfor de medisinske Urter, som voxer i Dannemark, ikke indsamles i den Mængde, at Apotekerne ei allene ikke behøvede at forskrive en Deel af dem fra Fremmede, men kunde endog udsende deraf til fremmed Lande, Og hvorledes kunde hindringerne saavel for tilstrækkelig Jndsamling til Landets egen Brug, som til Afsats hos Fremmede, best hæves, For det beste og fuldkomment fyldestgiørende Svar herpaa udsættes Selskabets tredie GuldMedalje eller 25 Rdlr., og for det næst beste 20 Rdlr. 69 Da Broelægningen her i Kjøbenhavn har kostet Jndvaanerne en anseelig Kapital, er det vigtig at forekomme den Skade, som de smalfælgede Vognmands=Vogne foraarsager, hvorfor Selskabet udsætter følgende Premie: For den beste Afhandling om Karrer eller firehjulede Vogne med brede Fælger, Selskabets tredie Guld=Medalje eller 25 Rdlr. Forfatteren maae have Hensigt til, at Lassene kan være ligesaa tunge, som de hidindtil sædvanlige, at Trekket for Hestene bliver beqvemmest, saaledes at de ej skal udøve større Kraft end almindelig, og tilsidst at Vognen kan vende paa samme Rum, som de nu brugelige. Afhandlingerne indsendes endnu til October Maaneds Udgang 1786. 70. For den, som inden October Maaneds Udgang giver Selskabet en nøiagtig Underretning om et Manufactur, en Fabrike eller anden Kunst og Handtering fra Fremmede, til Forbedring af en anden her i Landet allerede oprettet, eller om nogen nye, paa den Maade, at Forbedringen eller Anlægget erkjendes af Selskabet for at være gjørligt og fordeelagtigt strax eller i Tiden, udsætter Selskabet sin anden Guld Medalje eller 50 Rdlr. foruden større Premie efter Tingens Vigtighed. Denne Premie Materie forstaaes ligeledes om praktiske Sager, i hvilket Fald Premien kan æskes til Udgangen af Aaret. 71. Deman har Exempler paa, at Norge især har adskillige mineralske Vande, og det ikke vil feile, at jo nogle heraf, ligesom flere, der endnu ikke kjendes, vil kunne være meget tjenlige i Sygdoms Tilfælde og altsaa, naar de kjendtes, endeel Penge spares for Landet, hvilke nu udgaaer til fremmede; saa udsætter Selskabet endnu. For den merkeligste Opdagelse at Sundheds=Kilder med tilhørende Efterretning derom fra noget Sted i Kongens Riger og Lande, sin tredie Guld=Medalje, naar Opdagelsen medfører en meerkelig Nytte. Efterretningen maatte meddele Oplysning om Vandets Egenskab, Kildens Overflødighed, Stedets Beqvemhed til Brugen deraf paa Stedet, Lejligheden til Transporten og Før selen deraf til næste Havn eller Udskibningsted. Kan man anføre merkelige Erfaringer om et Vands Sundhed vil samme i Forhold til Vigtigheden ved Sammenligning med andre Vandes Egenskaber i slige Tilfælde især blive lagt vedbørlig Merke til. Prøver af Vandet vel tilkorket, forsynet med Harpix, og forseglet, maatte med troeværdige Attester omAngivningens Rigtighed tillige indsendes, og i det mindste et par Flasker eller dertil tjenlige Krukker, dermed indkomme. Jnden November Maaneds Udgang 1786 maatte Æskningen skee. 72. Hvorvit er Brændeviin efter sine forskjellige Sorter, Landets, Koloniernes, Fremmedes saaledes som de alle her bruges, nyttig eller skadelig for Mennesket og Staten, dersom den er skadelig, hvad Skade virket eller foranlediger den da for Mennesket især eller for den Danske Stat og dens Jnvaanere i Almindelighed. Men er den nyttig, hvori bestaaer da dens Nytte, For den bedste Underretning herom giver Selskabet sin tredie Medalje i Guld eller 25 Rdlr. Skulde nogen finde for got kun at besvare er af Delene i Spørsmaalene bliver det særskilt belønnet. Samme Premie udsættes ligeledes særskilt for en Afhandling om Vinen og dens brugeligste Sorter. De æskes, som forhen udsatte, inden October Maaneds Udgang 1786. 73. For den, som best forklarer, hvorledes Almuen i Norge, saavel de, som have et lidet, som de der have et stort Jorde brug, eftertrykkeligst og enhver efter sine Omstændigheder kunde opmuntres og forbindes til at anvende større og almindeligere Flid paa Agerdyrkning og nyttig Rydning? For den beste Afhandling herom den anden Guld=Medalje eller 50 Rdlr. For den næst beste den første Sølv Medalje eller 20 Rdlr. Afhandlingerne indsendes endnu til 1ste October 1786. (Det er en æret Fæddernelandets Ven, som udsætter den første af disse Premier, ligesom den anden er det AgtelsesTegn, som Hr. Pastor Rynning i Vinger af Selskabet har erholdet og igjen udsat.) Praktiske Materier. Efterfølgende Premier for de altid og allevegne kostbare Handels Planter Tobakken, Hørren og Hampen, lader Hs. Majestæt Kongen atter herved selv allernaadigst udsætte: 1. For beste Sort Tobak avlet af Kjøbstæd-Jndvaanere i Aaret 1786, ikke mindre end 3000 Pund, udsættes, ligesom i forrige Aars Liste, en Premie af 50 Rdlr. For næste Sort, ikke under 2000 Pund, 20 Rdlr. For næste derefter, en under 1000 Pund, 10 Rdlr. Alle Kjøbstæder i Dannemark, undtagen Kjøbenhavn, maae der konkurrere. Prøver af Tobakken, ikke mindre end 4 Pund af hver Sort, samt paalidelige Attester, som nøje beviser deres Overeensstemmelse med den øvrige Avl, maatte følge med Æskningen og indsendes til Selskabet inden 31te December 1786. 2. For Hør=Avlen udsættes følgende Premier, nemlig: For beste Hør, ikke mindre end 30 Lispund, 50 Rdlr. For beste Hør, ikke mindre end 20 Lispund, 20 Rdlr. For beste Hør, ikke mindre end 10 Lispund, 10 Rdlr. Disse Premier udsættes særskilte: 1) For Sjelland. 2) For Jylland. 3) For Fyen og de øvrige Øer, og 4) for Norge. (Fortsættelsen følger.)¬